Na temelju članka 107. Zakona o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 86/12, 126/12, 94/13, 152/14, 7/17, 68/18, 98/19 , 64/20, 151/22, 155/23 i 156/23), članka 8. i članka 10. Pravilnika o postupku zapošljavanja te procjeni i vrednovanju kandidata za zapošljavanje Osnovna škola Kamešnica, Hrvatskih branitelja 26, 21238 Otok, raspisuje 


                N A T J E Č A J 
      za zasnivanje radnog odnosa na radnom mjestu


1. Čistač/spremač -1 izvršitelj/ica na neodređeno nepuno radno vrijeme (20 sati tjedno).
Mjesto rada: u sjedištu Škole, a prema potrebi i izvan sjedišta Škole. 

Uvjeti: 
Uz opće uvjete za zasnivanje radnog odnosa, sukladno općim propisima o radu, kandidati moraju ispuniti i posebne uvjete propisane člankom 10. Pravilnika o radu Osnovne škole Kamešnica.
https://os-kamesnica.hr/wp-content/uploads/2026/04/Pravilnik-o-radu-2024.pdf

Uvjeti za radno mjesto čistač/spremač:

Uvjet za obavljanje poslova čistač/spremač je: 
- završena osnovna škola
Radni odnos u školskoj ustanovi ne može zasnovati osoba za koju postoje zapreke iz članka 106. Zakona o odgoju i obrazovanju u osnovnoj i srednjoj školi (NN br. 87/08, 86/09, 92/10, 105/10, 90/11, 86/12, 126/12, 94/13, 152/14, 7/17, 68/18, 98/19, 64/20, 151/22, 155/23 i 156/23).

Prijava na natječaj mora sadržavati: 
- osobno ime 
- adresa stanovanja 
- broj mobitela ili telefona 
- e-mail adresa 
- naziv radnog mjesta na koje se prijavljuje 

Uz prijavu na natječaj kandidati su dužni priložiti: 
- životopis, 
- svjedodžba, odnosno dokaz o odgovarajućoj vrsti i stupnju obrazovanja,
- dokaz o državljanstvu, 
- uvjerenje nadležnog suda da podnositelj prijave nije pod istragom i da se protiv podnositelja prijave ne vodi kazneni postupak glede zapreka za zasnivanje radnog odnosa za neko od kaznenih djela iz članka 106. Zakona o odgoju i obrazovanju u osnovnoj i srednjoj školi, ne starije od mjesec dana od dana raspisivanja natječaja
 
Prilozi odnosno isprave koje su kandidati dužni priložiti uz prijavu na natječaj prilažu se u neovjerenoj preslici te se neće vraćati kandidatima, a izabrani kandidat je prije sklapanja ugovora o radu dužan predočiti izvornike. 

Sukladno Zakonu o ravnopravnosti spolova (NN 82/08 i 69/17) na natječaj se mogu ravnopravno prijaviti osobe oba spola. Izrazi koji se koriste u natječaju, a imaju rodno značenje koriste se neutralno i odnose se jednako na muške i ženske osobe. 

Kandidat koji se poziva na pravo prednosti prilikom zapošljavanja prema članku 102. Zakona o hrvatskim braniteljima iz domovinskog rata i članovima njihovih obitelji (NN 121/17, 98/19, 84/21 i 156/23), članku 48.f Zakona o zaštiti vojnih i civilnih invalida rata (NN br. 33/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13, 98/19), članku 48. stavku 1.-3. Zakona o civilnim stradalnicima iz Domovinskog rata (NN broj 84/21, 13/26) ili članku 9. Zakona o profesionalnoj rehabilitaciji i zapošljavanju osoba s invaliditetom (NN broj 157/13, 152/14, 39/18, 32/20) dužan je u prijavi na natječaj pozvati se na to pravo te osim dokaza o ispunjavanju traženih uvjeta iz natječaja, priložiti svu potrebnu dokumentaciju i dokaze propisane zakonom na koji se poziva, a ima prednost u odnosu na ostale kandidate samo pod jednakim uvjetima. 
Kandidati koji se pozivaju na pravo prednosti u skladu s člankom 102. Zakona o hrvatskim braniteljima iz domovinskog rata i članovima njihovih obitelji uz prijavu na natječaj dužni su osim dokaza o ispunjavanju uvjeta natječaja, priložiti dokaze propisane čankom103. stavkom 1. Zakona o hrvatskim braniteljima iz Domovinskog rata i članovima njihovih obitelji dostupne na poveznici Ministarstva hrvatskih branitelja:
https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf

Osoba koja se poziva na pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata uz prijavu na natječaj dužna je priložiti sve dokaze o ispunjavanju uvjeta iz natječaja te priložiti dokaze o ispunjavanju uvjeta za ostvarivanje prava prednosti pri zapošljavanju (članka 49.st.1. Zakona) dostupne na poveznici Ministarstva hrvatskih branitelja: https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf

Kandidat koji je stekao obrazovnu kvalifikaciju u inozemstvu dužan je u prijavi na natječaj priložiti mišljenje nadležne agencije o inozemnoj obrazovnoj kvalifikaciji iz postupka vrednovanja inozemnih obrazovnih kvalifikacija u svrhu pristupa tržištu rada u profesijama koje nisu uključene u Popis reguliranih profesija u Republici Hrvatskoj, u skladu sa Zakonom o priznavanju i vrednovanju inozemnih obrazovnih kvalifikacija (NN 69/22).

Najkasnije do isteka roka za podnošenje prijave na natječaj, Povjerenstvo će na javno dostupnoj mrežnoj stranici Škole (https://os-kamesnica.hr/natjecaji-i-javni-pozivi/) objaviti način procjene, odnosno testiranja kandidata te pravne i druge izvore za pripremu kandidata ako se procjena odnosno testiranje provodi o poznavanju propisa. 
Sve kandidate koji su pravodobno dostavili potpunu prijavu sa svim prilozima, odnosno ispravama i koji ispunjavaju uvjete natječaja, Povjerenstvo će pozvati na procjenu odnosno testiranje najmanje pet dana prije dana određenog za procjenu, odnosno testiranje.
U pozivu će biti naveden datum, vrijeme i mjesto procjene odnosno testiranja, te pravni i drugi izvori za pripremu kandidata ako se procjena odnosno testiranje provodi o poznavanju propisa. Poziv će se objaviti na javno dostupnim mrežnim stranicama Škole (https://os-kamesnica.hr/natjecaji-i-javni-pozivi/ ) te se kandidati neće posebno pozivati. 

Kandidat koji je pravodobno dostavio potpunu prijavu sa svim prilozima odnosno ispravama i ispunjava uvjete natječaja dužan je pristupiti procjeni odnosno testiranju prema odredbama Pravilnika o postupku zapošljavanja te procjeni i vrednovanju kandidata za zapošljavanje u Osnovnoj školi Kamešnica, a koji je dostupan na mrežnim stranicama Škole na poveznici (https://os-kamesnica.hr/natjecaji-i-javni-pozivi/)
Osobe koje ne ulaze u listu kandidata Škola ne obavještava o razlozima istog. 
Kandidatu koji je osoba s invaliditetom Škola je obavezna u postupku procjene odnosno testiranja osigurati odgovarajuću razumnu prilagodbu ako je kandidat u prijavi na natječaj naveo potrebu za odgovarajućom prilagodbom. 
Ako kandidat nije pristupio procjeni odnosno testiranju smatra se da je odustao od prijave na natječaj i ne smatra se kandidatom.
Podnošenjem prijave na natječaj, kandidat daje izričitu privolu Osnovnoj školi Kamešnica da može prikupljati i obrađivati osobne podatke kandidata iz natječajne dokumentacije u svrhu provedbe natječajnog postupka sukladno odredbama Opće uredbe (EU) 2016/679 o zaštiti osobnih podataka i Zakona o provedbi Opće uredbe o zaštiti podataka (Narodne novine, broj 42/18.) 
Rok za podnošenje prijave na natječaj je osam (8) dana od dana objave natječaja na mrežnim stranicama i oglasnim pločama Hrvatskog zavoda za zapošljavanje te mrežnim stranicama i oglasnoj ploči Škole. 
Prijave s potrebnom dokumentacijom o ispunjavanju uvjeta iz natječaja dostavljaju se neposredno putem protokola Škole ili poštom na adresu Škole: Osnovna škola Kamešnica, Hrvatskih branitelja 26, 21238 Otok, s naznakom ,,Za natječaj - čistač/spremač“
Nepravovremene i nepotpune prijave kao i prijave koje nisu dostavljene na propisan način neće se razmatrati. 
Kandidati prijavljeni na natječaj bit će obaviješteni o rezultatima natječaja putem mrežne stranice Škole (https://os-kamesnica.hr/natjecaji-i-javni-pozivi/) najkasnije u roku od petnaest dana od dana sklapanja ugovora o radu s izabranim kandidatom. U slučaju iz članka 24. stavka 4. Pravilnika o postupku zapošljavanja te procjeni i vrednovanju kandidata za zapošljavanje u Osnovnoj školi Kamešnica, kandidati će biti obaviješteni pisanom preporučenom poštanskom pošiljkom s povratnicom. 
Natječaj je objavljen dana 25. kolovoza 2026. godine, na mrežnoj stranici Osnovne škole Kamešnica, Otok u izborniku „NATJEČAJI-JAVNI POZIVI“, poveznica: https://os-kamesnica.hr/natjecaji-i-javni-pozivi/ i oglasnoj ploči te mrežnoj stranici i oglasnoj ploči Hrvatskog zavoda za zapošljavanje u Sinju i traje do 2. rujna 2026. godine.

KLASA: 112-01/26-03/04
URBROJ: 2181-302-01-26-02
Otok, 24. kolovoza 2026. godine

______________
Miroslav Jukić, prof.

